झारखण्ड में विस्फोटकों से भरा ट्रक उड़ा, दो मरे  
गुमला जिले में एक निजी कम्पनी के लिए विस्फोटक ले जा रहा ट्रक अनियंत्रित होकर एक पेड़ से टकरा गया जिससे उसमें विस्फोट हो गया।
झारखण्ड के गुमला जिले में एक निजी कम्पनी के लिए विस्फोटक ले जा रहा ट्रक अनियंत्रित होकर एक पेड़ से टकरा गया जिससे उसमें विस्फोट हो गया और आग की लपटें निकलने लगीं। इस हादसे में ट्रक चालक और उसके सहयोगी की मौत हो गई।  एक पुलिस अधिकारी ने बताया, "हिंडाल्को कम्पनी के लिए विस्फोटक ले जा रहा ट्रक चुल्लाहमाती गांव के निकट एक पेड़ से टकरा गया। विस्फोट में चालक और उसके सहयोगी की मौत हो गई।" उन्होंने बताया कि इतना जोरदार विस्फोट हुआ कि आसपास के पेड़ों में आग लग गई। बाद में आग पर काबू पा लिया गया।